cyanic-selkie/wikianc huggingface dataset:
Селена Гомес
Претприемништво и спонзорства
Во октомври 2009 година Гомез го објави нејзиниот план да лансира нејзина сопствена модна линија наречена "Сон од мода од Селена Гомес". Модната линија беше лансирана во есента во 2010 година. Колекцијата се состои од карактеристични боемиски фустани, цветни блузи, фармерки, здолништа, јакни, шалови и капи, сите направени од рециклирачки или еколошки материјали. Гомес изјави дека модната линија ќе го рефлектира нејзиниот личен стил и ја опишува облеката како убава, женствена и боемска. “Со мојата линија јас сакам да им дадам на клиентите опција да го спојат својот сопствен изглед. Сакам парчиња кои лесно се облекуваат нагоре надолу, и многу е важно тоа што текстилот е еколошки и органски разградлив. Исто така, на сите етикетите ќе има некои од моите инспиративни цитати. Јас пробувам да испратам добра порака.“ Гомес која нема искуство во мода се здружи со дизајнерите Тони Мелило и Сандра Кампос, кои имаат работено со познати модни куќи. Гомес за партнерството изјавува: “Кога ги запознав Тони и Сандра, се чувствував удобно со нив и сега тие ми се како семејство. Тие се толку креативни и ми се допаѓа тоа што можам да ги повикав во било кое време, и да разговарам со нив за се, дури и ако се работи само за менување на копчето. Тие се толку кул во врска со се.“ Брендот ќе биде произведен од Мелило и Кампос здружени со Adjmi Apparel со седиште во Њујорк и формиран од Adjmi CH Brands LLC која е холдинг компанија за брендот.
Бегличка Река
Бегличка Река — река на северозападната падина на планината Бигла. Тече кон Преспанската Котлина и се влева во Лева Река.
Уманак
Уманак (гренландски: Uummannaq) е град во северозападниот дел на Гренланд, во општината Касуитсуп. Со неговите 1.282 жители во 2013 година, тој е единаесеттиот град по големина на Островот, кој воедно е основан во 1763 година.
Земјата на Израел
Музејот Ерец Израел (Eretz Israel Museum, хебрејски: מוזיאון ארץ ישראל‎) — основан во 1953 година во Тел Авив. Содржи голем број археолошки, антрополошки и историски артефакти организирани во серија изложбени павилјони. Секој павилјон е посветен на друга тема: стакларија, керамика, монети, бакар итн. Музејот исто така има и планетариум.
Музејското крило „Човекот и неговото дело“ содржи современи демонстрации на антички методи на ткаење, производство на накит и керамика, мелење жито и печење леб. Тел Касил, ископина во која биле откриени 12 различни културни слоеви, се наоѓа во основата на музејот.
Богданска Планина
Богданска Планина (Beşikdağ, Бешикдаг) — планина во Солунскиот округ од централниот дел на Егејска Македонија, денес во Грција. Се состои од три јасно оформени масива — западен, источен и јужен, кои во денешна Грција се сметаат за три посебни планини - Вертискос (Βερτίσκος), Кердилио или Кердилия (Κερδύλιο, Κερδύλλια) и Ори Волвис (Ορη Βόλβης). Источниот масив го носи изворното македонско име Сухо. На него се наоѓа највисокиот врв на планината, наречен Хрвата (1.103 м) и висорамнината Равна, од која извираат притоките на реката Богдана — Длабока Река, Бигленска Река, Болубрадска Река и Стара Река.
Планината се протега во правец запад-исток. На запад реката Богдана (или Богданска Река) ја дели од планината Круша (Крусија Ори), а на исток се спушта во Струмскиот Залив. Од северна страна е сместено гратчето Нигрита, од јужна е Лагадинското Поле со градот Лагадина (Лангадас), езерата Лагадинското и Бешичкото и реката Рендина, а на источното подножје на планината е одморалишното гратче Аспровалта.
Населени места
На и околу Богданска Планина се сместени општинските единици Лахна, Богданска Планина (Вертискос) и Сухо (Сохос) со големите села Негован (Ксилополи), Зарово (Никополи), Висока (Оса) и Сухо (Сохос), кои до почетокот на XX век имале македонско население.
Поранешни езера
Во котлината меѓу трите масива на планината некогаш се наоѓале Мавровското и Ланџанското Езеро, кои денес се пресушени.
Gemmatimonadetes
Gemmatimonadetes е колено на бактерии создадено за видот Gemmatimonas aurantiaca. Оваа Грам-негативна бактерија сочинува околу 2% од почвените бактериски заедници, а коленото на кое припаѓа е идентификувано како едно од првите девет колена по застапеност во почви. Gemmatimonadetes се најдени во различни суви почви, како што се тревни површини, прерии и пасишта, како и во еутрофични езерски седименти и алпски почви. Овој широк дијапазон на средини каде Gemmatimonadetes биле пронајдени сугерира дека тие се адаптирани на ниско ниво на влага во почвата. Според една студија, дистрибуцијата на Gemmatimonadetes во почвата има тенденција да биде повеќе зависна од достапноста на влага отколку од агрегацијата, потврдувајќи го верувањето дека членовите на ова колено претпочитаат посуви почви. Исто така, неодамна беше откриен нов вид на ова колено кој е способен за фотосинтеза.
Првиот член на ова колено беше откриен во 2003 година, во активна мил добиена од третман на отпадни води и беше именуван Gemmatimonas aurantiaca. Метаболичките патишта и ензимите на оваа бактерија се уникатни во бактерискиот свет, а таа е способна и за анаеробна и за аеробна респирација.
Таксономија
Моментално прифатената таксономија е заснована на Списокот на имиња на прокариотите со евиденција во номенклатурата (анг. List of Prokaryotic names with Standing in Nomenclature - LPSN), Националниот центар за биотехнолошки информации (анг. National Center for Biotechnology Information - NCBI) и Проектот "Животно дрво на сите видови" (анг. The All-Species Living Tree Project).
Поврзано
Список на бактериски редови
Клепало
Клепало (σήμαντρον или σημαντήριον; (toacă; било; бугарски, македонски, српски: ;  , nāqūs) — ударен инструмент кој се користи во манастирите за да се повикаат монасите на молитва или на почеток на процесија.
Потекло и употреба
Инструментот доаѓа во три главни варијанти: пренослив, кој се состои од долга дрвена штица што се држи во недоминантната рака на свирачот и на неа се чука со дрвен чекан со доминантната рака; поголем, потежок, фиксиран дрвен блок кој е обесен со синџири и чукан од еден или два чекани; и фиксно метално клепало, често во облик на потковица и чукано со метален чекан.
Во преносливиот дрвен облик, во центарот на должината на инструментот, секој раб е малку извлечен за да му се овозможи на свирачот да го фати со левата рака, додека тој или таа држи мал дрвен (или понекогаш железен) чекан во десната страна со кој се чука во различни делови и под различни агли, предизвикувајќи гласни, донекаде музички звуци. Иако е едноставен, инструментот сепак произведува силна резонанца и разновидни интонации, во зависност од дебелината на местото на удар и интензитетот на употребената сила, така што може да се добијат прилично суптилни резултати.
Металното клепало, помало од дрвеното, обично се обесува на влезот во католиконот (главната црква на манастирот). Металното клепало се изработува од железо или месинг. Клепалото е направено од малку закривени метални плочи, кои даваат звук сличен на оној на гонгот.
Во традиционалниот монашки ритуал, пред секоја служба одговорното лице зема дрвено клепало и стоејќи пред западниот крај на католиконот, удира врз него три силни и изразени удари со чеканчето. Потоа продолжува околу надворешната страна на црквата, вртејќи околу четирите четвртини и свирејќи на инструментот со удари со различна сила на различни делови од дрвото во нерамномерни интервали, секогаш навивајќи ја „мелодијата“ со три удари слични на оние во почетокот. Онаму каде што има метално клепало, обичај е да се удира откако ќе се свири дрвениот Клепалото се огласува секоја полноќ за ноќната служба; тоа го прави лицето задолжено за палење свеќи. Клепалата обично се обесуваат со синџири во проаулионот (тремот на католиконот) или можеби надвор од вратата на трпезаријата или на дрво во дворот.
Историја
И покрај тоа што продолжуваат со секојдневна употреба во манастирите и понекогаш се појавуваат на погреби поради нивните длабоки ноти што звучат на долги интервали, како и на други богослужби, клепалата исто така одиграле улога во православната историја. Нивното потекло е проследено барем до почетокот на 6 век, кога клепалото ја заменило трубата како начин на свикување во манастирите во Палестина и Египет, вклучувајќи го и манастирот Света Катерина на Синај; ритмичките удари на дрво набрзо беа доделени со звучната меморија на ритмичките експлозии од претходните труби, иконографија на трубање што на крајот беше пренесена во звон на руските ѕвона. Радоста покажана во Константинопол по повод пренесувањето на моштите на свети Анастасиј бил покажан со биење на клепала. Во Житието на свети Теодосиј Архимандрит, од Јоан Мосх, може да се прочита како некои евтихиски монаси од Северус кои, за да го вознемират светителот во неговата посветеност, „чукале во дрвото“ во несакано време. Свети Сава Осветениот воскреснал за своите побожности „пред часот на чукање“.
Галактичка група
Галактичка група или група галаксии — збир од галаксии сочинет од 50 или помалку гравитациски врзани членови, секој од нив со сјајност еднаква или поголема од онаа на Млечниот Пат (околу 1010 пати посјајна од Сонцето); збировите од галаксии поголеми од групи кои се во првореден рој се нарекуваат галактички јата. Групите и јатата на галаксии можат да се здружени во суперјата од галаксии.
Млечниот Пат (нашата галаксија) е дел од галактичката група наречена Месната Група.
Особености
Групите се најмалите збирови од галаксии. Обично содржат не повеќе од 50 галаксии во пречник од 1 до 2 мегапарсеци. Имаат маса од околу 1013 Сончеви маси. Распределбата на брзини за поединечните галаксии изнесува околу 150 км/с. Меѓутоа, оваа дефиниција е општ показател, бидејќи има поголеми и помасивни галактички системи кои некогаш се класификуваат како галактички групи.
Групите се најзастапените структури на галаксии во вселената, опфаќајќи барем 50 % од галаксиите во видливата вселена. По маса се некаде меѓу многу големите елиптични галакасии и галактичките јата. Во видливата вселена, половина од групите имаат расеани рендгенски зрачења кои доаѓаат од нивната внатрејатна средина. Ваквите групи во себе опфаќаат членови од ран тип. Расеаното зрачење доаѓа од подрачја во внатрешните 10–50 % од виријалниот полупречник на групите, обично во размер од 50–500 килопарсеци.
Видови
Постојат неколку видови на галактички групи.
Компактни групи
Кај копактните галактички групи лесно се забележува дејството на темната материја, бидејќи видливата маса е значително помала од онаа потребна за галаксиите да се држат во една група. Овие групи исто така не се динамички стабилни со текот на Хабловото време, со тоа покажувајќи дека галаксиите се развиваат со спојување во временски рамки на староста на вселената.
Фосилни групи
Фосилните групи (или фосилни јата) се конечниот производ на спојувањето на галаксии во една нормална галактичка група, оставајќи зад себе рендгенски ореол од групата-предок. Галскиите во групата заемодејствуваат и се спојуваат. Физичкиот процес зад ова спојување е динамичко триење. Временските размери за динамичко триење на сјајни (или L*) галаксии укажуваат на тоа дека фосилните групи се стари непореметени системи немале значајни упади на L*-галаксии откако почнале да колабираат. Затоа, фосилните групи се важни лаборатории за изучувањето на образувањето и развојот на галаксиите и внатрегрупната средина во изолиран систем. ФОсилните групи може сè уште да содржат неспоени џуџести галаксии, но помасивните членови на гупата се згуснале во средишната галаксија. Оваа хипотеза е поддржана со изучувањето на сметачки симулации на космолошки зафатнини.
Најблиската фосилна гупа до Млечниот Пат е NGC 6482 — елиптична галаксија на растојание од околу 180 милиони светлосни години сместена во соѕвездието Херкулес.
Протогрупи
Протогрупи се групи во фаза на образување и се помал облик на протојата. Содржат галаксии и протогалаксии вгнездени во темноматериски ореоли кои се во процес на сраснување во групни образби од единечни темноматериски ореоли.
Српски вист
Српскиот вист е варијанта на вист. Популарен е во Србија.
Правила
Од стандардна палуба се користат 13 карти за секој играч, од прва рака. Секоја рака после првата, мора да се подели една карта помалку, додека не се дели само една карта. Потоа за следните 4 раце (во случај на игра со 4 играчи), вклучувајќи ја и првата, таа се дели само 1 карта, така што секој играч добива шанса да биде дилер.
По тие 4 раце, бројот на поделени карти почнува повторно да се зголемува за една карта секоја рака додека повторно не постигне 13, по што играта завршува.
Секоја рака различен костум делува како адут. Од прва страна, лопати се адут, па дијаманти, па срца и на крај - клубови. Следната рака се нарекува „Санс“, а на таа рака нема адути. Секвенцата од костимите на Трамп продолжува до крајот на играта.
Договор
Првиот дилер се избира по случаен избор. Потоа, вртењето за справување се ротира спротивно од стрелките на часовникот по секоја стрелка. Првиот играч во секоја рака е играчот што седи десно од дилерот.
Наддавање
Секој играч по редослед, почнувајќи од играчот до дилеровото право, понуди колку трикови мислат дека ќе направат. Сите понуди се конечни и не можат да се менуваат потоа.
За да се осигура дека нема секој да успее во својата понуда, збирот на сите понуди за трикови не смее да биде ист со бројот на поделени карти на секој играч. (Пример: рака со шест карти, четири играчи: првиот играч нуди „2“, вториот „0“ и третиот „1“. Последниот играч не може да понуди „3“, бидејќи тоа ќе го направи збирот на трикови еднаков на 6. во овој случај, последниот понудувач мора да понуди 0, 1, 2, 4, 5 или 6).
Ова правило го става последниот понудувач (дилерот) во неповолна положба, особено во рацете со една карта. За да се спротивстави на овој недостаток, се игра серија раце со една карта, еднаква на бројот на играчи.
Игра
Играчот во право на дилерот ја игра првата карта. Останатите играчи мора да играат карта со истиот костум ако е можно. Секој играч кој нема карта од костум предводена мора да игра адут ако може. Играч кој нема карти од лед од костим и нема адути може да отфрли каква било карта. Финтата ја добива тој што играл со највисокиот адут, или ако не се играл адут, тој што играл со највисоката карта на оделото што го водел. Победникот на трикот води кон следниот.
Целта е да победите точно колку трикови сте кажале дека ќе победите.
Бодување
Раката завршува кога ќе се играат сите карти.
Примери: Да претпоставиме дека понудивте 2 трикови. Ако земете точно 2, ќе освоите 12 поени (2+10). Ако земете само еден трик, добивате 1 поен; Ако не направите трик, губите 10 поени. Табелата за запишување на бодовите изгледа вака: Игор Јована Дуња Душан -  13 2 2 12 4 14 2 1 6 16   12 3 1 14 3 27 5 5 4 19 и така натаму.
Бројот на поделени карти во секоја рака се запишува во првата колона лево заедно со адут. Следните колони се користат за снимање на понудите и кумулативниот резултат на секој играч.
Од прва страна се делат 13 карти, лопати (2) беа адут и Игор понуди 2 трикови и успеа (2+10=12 поени), Јована даде 4 трикови и успеа (4+10=14 поени), Дуња понуди „1“ и не успеа (1 поен), а Душан понуди огромни 6 трикови, но успеа.
Алтернативно бодување
Гледајќи дека српскиот вист има многу сличности со О, по ѓаволите, алтернативите за бодување се исти.
Грб на Кипар
Грбот на Кипар прикажува бела птица која во клунот носи маслиново гранче (добро познат симбол на мирот) над бројот 1960 - годината на независност на Кипар од британските власти. Позадината е со бакарно-жолта боја, која го симболизира бакарното рудно богатство на Кипар (главно во форма на пирит, која е жолта).
Во времето кога Кипар бил британска колонија, локалните власти користеле неофицијален грб кој прикажувал два лавови кои биле засновани на грбот на Британија.
Турската страна на Северен Кипар користи посебен грб.
УЕФА Лига на шампиони 2007/08
— 16. сезона на најсилното натпреварување на европските фудбалски клубови под името УЕФА Лига на шампиони и 53. сезона од основањето на натпреварувањето.
Финалето било одиграно на 21 мај 2008 година во Москва на стадионот стадионот Лужники, каде што Манчестер Јунајтед играл против Челси, со тоа одигрувајќи го првото „англиско“ финале во историјата на европските купови. Манчестер издвоил победа на мечот по одигрувањето на пенали со резултат 6:5, по нерешениот резултат 1:1 заклучно со продолжетоците.
Манчестер ја освоил УЕФА Лигата на шампиони без ниеден пораз.
Квалификации
На ова натпреварување учествувале 76 клубови од 53 национални сојузи од државите членки на УЕФА. Од секоја држава имало одреден број на претставници во УЕФА Лигата на шампионите врз основа на коефициентот на лигата во државата; сојузот со поголем коефициент имал повеќе свои претставници од оној национален сојуз со помал коефициент, но сепак, ниеден сојуз не смеел да биде претставуван со повеќе од четири клубови. Сите фудбалски сојузи имале барем еден претставник во квалификациите, освен Лихтенштајн, чии клубови се натпреварувале во швајцарските лиги, но ниеден во Швајцарската Супер лига. Во оваа година за првпат учествувала и Црна Гора, поради поделбата на Србија и Црна Гора. Шампионите од Сан Марино и Андора исто така го започнале своето учество на овој турнир.
Квалификациска шема за сезоната 2007/08 од УЕФА Лигата на шампионите:
Прво квалификациско коло: (28 претставници)
Трето квалификациско коло: (32 екипи)
Календар
1 Тимовите од групата Д го одиграле шестото коло на 4 декември поради учеството на Милан во ФИФА Светското клупско првенство во Јапонија од 13 до 14 декември.
2 Милан и Интер го користат стадионот Џузепе Меаца како домашен терен. Двата тима требало да ги одиграат осминафиналните натпревари на истиот датум. Натпреварот помеѓу Интер и Ливерпул бил одложен на недела дена, поточно на 11 март 2008 година.
Прво квалификациско коло
Извлекувањето било одржано на 29 јуни 2007 година во Нион, Швајцарија. Првите натпревари биле одиграни на 17 и 18 јули, а реванш натпреварите на 24 и 25 јули 2007 година.
Трето квалификациско коло
Извелкувањето било одржано на 3 август 2007 година во Нион, Швајцарија. Првите натпревари биле одиграни на 14 и 15 август, а реванш натпреварите на 28 и 29 август. Победниците од ова квалификациско коло се пласирале во групната фаза, додека поразените тимови продолжиле со својот настап во првата фаза на УЕФА Купот. Поради смртта на Антонио Пуерте, реванш натпреварот помеѓу Севиља и Атина бил одложен за 3 септември.
Групна фаза
Извлекувањето за групната фаза било одржано на 30 август во Монако. Групната фаза се одиграла помеѓу 18 септември и 12 декември 2007 година.
Критериуми
Според параграфот 6.05 во УЕФА правилникот за сезоната 2007/08, доколку два или повеќе тимови имаат ист број на бодови во завршниот дел од групната фаза, се применуваат следните правила во рангирањето на клубовите:
Во табелите, тимовите домаќини се наоѓаат на левата страна.
Завршница
Од осминафиналето до полуфиналето, клубовите одиграле 2 меѓусебни натпревари, на домашен терен и во гости со истите правила како и во квалификациските кола.
Извлекувањето за осминафиналето било одржано на 21 декември 2007 година во Нион, Швајцарија.
Извлекувањето за четвртфиналето и полуфиналето се одржало на 14 март 2008 година во Нион, Швајцарија. За разлика од осминафиналето, клубовите од иста група или држава можат да бидат извлечени заедно во четвртфиналето.
Осминафинале
Првите натпревари се одиграле на 19 и 20 февруари, а реванш натпреварите на 4 и 5 март 2008 година. Поради нередите на стадионот Сан Сиро во натпреварот со Милан, реванш натпреварот помеѓу Интер и Ливерпул бил одигран на 11 март.
Четврфинале
Првите натпревари се одиграле на 1 и 2 април, а реванш натпреварите на 8 и 9 април 2008 година.
Полуфинале
Првите натпревари се одиграле на 22 и 23 април, а реванш натпреварите на 29 и 30 април 2008 година.
Црква „Вознесение Христово“ - Полчиште
Воезнесение Христово (Св. Спас) — црква во прилепското село Полчиште, претставник на Македонската преродба. Му припаѓа на Прилепското архијерејско намесништво во Преспанско-пелагониската епархија на МПЦ - ОА.
Црквата е сместена на сретселото. Подигната е во втората половина на XIX век, а живописана во 1882 г. од непознат зограф. Претставува еднокорабна градба со рамен таван и полукружна апсида на источната страна. На западната страна има галерија на кат.
Antrodia serialis
Antrodia serialis бил вид на полипорна габа од родот Antrodia. Првично именуван Polyporus serialis од Елиас Фрис во 1821 година, го добил своето сегашно име од Маринус Антон Донк во 1966 година. Распространет вид, ''А. serialis'' предизвикувал гниење на срцето кај живите дрвја. Во Северна Америка, често се мешал со морфолошки сличната Antrodia serialiformis, која растел на даб.
Космос-1169
Космос-1169 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 27 март 1980 г. Во орбитата околу планетата Земја бил исфрлен од носечка ракета.
Капрезе (салата)
Капрезе салата (insalata caprese <span class="IPA" title="Representation in the International Phonetic Alphabet (IPA)">[insaˈlaːta kaˈpreːze; -eːse] ; 'Capri салата') — едноставна италијанска салата, направена од свежо исечена моцарела, домати, и босилек, зачинети со сол и маслиново масло; парчињата од состојките во ресторанската пракса обично се наредени во чинија. Како кај пицата Маргерита, тоа се одлики на боите на италијанското знаме: зелена, бела и црвена. Во Италија, тоа обично се служи како antipasto (стартер), не contorno (гарнир).
Индапамид
Индапамид е диуретик и тиазид-аналог кој се користи во третманот на есенцијална хипертензија, како и за третман на едеми кај срцева слабост или црнодробна слабост. Лекот е достапен за употреба како монотерапија или во комбинација со периндоприл (антихипертензив од класата на АКЕ инхибитори), како и амплодипин (антихипертензив од класата на калциум-антагонисти).
Тиазидните аналози (индапамид и хлорталидон) го намалуваат ризикот од големи кардиоваскуларни настани и срцева слабост кај хипертензивните пациенти во споредба со хидрохлоротиазид, притоа со споредлива инциденца на несакани дејства. И тиазидните диуретици и тиазидните аналози се ефикасни во намалувањето на ризикот од мозочен удар. И двете класи на лекови имаат навидум споредливи стапки на несакани ефекти како и другите антихипертензиви како што се блокаторите на рецепторот на ангиотензин II и блокаторите на дихидропиридин калциумовите канали, со помала преваленца на несакани ефекти во споредба со АКЕ-инхибиторите и не-дихидропиридинските блокатори на калциумовите канали.
Лекот беше патентиран во 1968 година и одобрен за медицинска употреба во 1977 година Се наоѓа на списокот на есенцијални лекови на Светската здравствена организација (СЗО).
Медицинска употреба
Индикациите за индапамид вклучуваат висок крвен притисок (хипертензија) и едем поради конгестивна срцева слабост. Индапамид ја намалува стапката на мозочен удар кај луѓето со висок крвен притисок. Истражувањата покажаа дека ефектите на намалување на крвниот притисок на индапамид во комбинација со периндоприл ја намалуваат стапката на мозочен удар кај пациенти со висок ризик (оние со историја на висок крвен притисок, мозочен удар или дијабетес тип два). Студијата HYVET беше една од првите значајни испитувања што покажа значително намалување на смртноста од сите причини кај 80-89 годишните, во или без комбинација со периндоприл. Две систематски анализи, исто така, идентификуваа намалување на смртноста од сите причини со диуретици слични на тиазид, вклучително и индапамид, како и кај 80-89 годишните, како и кај помладо-постари пациенти.
Контраиндикации
Индапамид е контраиндициран кај позната осетливост на сулфонамиди, тешка бубрежна инсуфициенција, хепатална енцефалопатија или тешка хепатална инсуфициенција и ниско ниво на калиум во крвта.
Нема доволно безбедносни податоци за да се препорача употреба на индапамид во бременост или доење.
Несакани ефекти
Најчесто пријавени несакани дејства се ниско ниво на калиум, замор, ортостатска хипотензија (претерано намалување на крвниот притисок при стоење, често поврзано со синкопа) и алергиски манифестации.
Интеракции
Се препорачува претпазливост при комбинацијата на индапамид со литиум и лекови кои предизвикуваат продолжен QT интервал (на ЕКГ) или аритмија со брановиден ритам (т.е.: астемизол, бепридил, IV еритромицин, халофантрин, пентамидин, султоприд, фенкамидин, и тер).
Пељо Билбао
Пелјо Билбао Лопес де Арментија (Pello Bilbao López de Armentia; р. ) — шпански професионален друмски велосипедист, кој вози за UCI World Tour екипата.
Астана (2017-2019)
Бил именуван во почетниот состав за Џиро д’Италија 2017. Завршил 10. на крајот на Тур де Свис, што бил негов прв пласман меѓу првите десет во генерален пласман на поголема етапна трка.
Билбао завршил седми на Волта а ла Комунитат Валенсијана. Неколку месеци подоцна завршил осми на Трката околу Баскија. Ја освоил првата етапа на Трката на Алпите, поради што следната етапа ја носел водечката маичка. Ја продолжил добрата форма на Џиро д’Италија, поддржувајќи го Мигел Анхел Лопес. На крајот завршил на шестото место. Неколку недели подоцна, Билбао ја освоил шестата етапа на Критериум ди Дофине, негова прва победа на трка од Светската турнеја.
Во јули 2019 година бил именуван во почетниот состав за Тур де Франс.
Бахреин-Мекларен (2020-денес)
Во октомври 2019 година било објавено дека Билбао ќе се приклучи на, подоцна преименуван како , за сезоната 2020.
Распоред на резултатите на етапните трки
СО = се откажал; — = не учествувал
Завојска Река
Завојска Река — река во северниот дел на планината Исток, североисточно од Охрид, кај селото Скребатно. Се влева во Скребатинска Река.
Касигијангуит
Касигијангуит (гренландски: Qasigiannguit) е град во западниот дел на Гренланд, во општината Касуитсуп. Со неговите 1.171 жители во 2013 година, тој е тринаесеттиот град по големина на Островот, кој воедно е основан во 1734 година.
Марко Лазетиќ
Марко Лазетиќ (роден на година во, Србија) — српски фудбалер кој настапува за екипата на ФК Рајндорф Алтах како позајмен играч од ФК Милан а позиција напад.
Црвена Ѕвезда
На 29 ноември 2020 година, на возраст од 16 години и 10 месеци, Лазетиќ го направил своето деби за Црвена Звезда од Белград откако влегол во игра во 76 минута, заменувајќи го Ричмонд Боаки против ФК Рад. Натпреварот завршил со победа од 3–0 за Црвена Звезда.
Милан
На 27 јануари 2022 година, пет дена по неговиот 18-ти роденден, Лазетиќ му се приклучил на клубот од Серија А, Милан за сума за која се верува дека изнесува околу 4 милиони евра, потпишувајќи договор до јуни 2026 година. Му бил доделен дресот со број 22 и се пријавил како играч на првиот тим. Тој дебитирал за првиот тим на 19 април, во натпревар против меѓуградскиот ривал Интер, влегувајќи како замена во 86 минута. На 22 мај 2022 година, кога Милан го освоил скудетото на последниот натпревар од сезоната во Серија А, на Лазетиќ му бил доделен победнички медал и покрај тоа што немал настапи во лигата.
Шлезен
Шлезен (Schlesen) — општина во округот Плен, во Шлезвиг-Холштајн, Германија.
Тесалоника Македонска
Тесалоника (352 или 345 п.н.е. - 295 п.н.е.) — македонска принцеза а подоцна и македонска кралица. Родена е како незаконска ќерка на македонскиот крал Филип II и неговата тесалиска конкубина Никесиполис. Филип на денот на нејзиното раѓање извојувал важна победа во Тесалија, па затоа и го дал името "Тесалиска победа" ("Θεσσαλο" и "νίκη"). Набрзо после нејзиното раѓање мајкаи починала, па грижата за неа ја презела кралицата Олимпија, која со Никисеполис била добра пријателка. Со оглед на тоа што Тесалоника не била законско дете, главно била поштедена од сплетките околу одржувањето на династичката лоза.
Но таа ситуација се променила кога во 323 п.н.е. починал нејзиниот полубрат, славниот Александар Македонски, а дијадосите почнале да се интересираат за неа, имајќи предвид дека доколку се оженат со неа ќе го легитимираат своето преземање на Александровата империја. Тесалоника цело време и останала верна на својата маќеа, дури и 317 п.н.е. била заедно со неа при опсадата во Пидна од страна на Касандар. 315 п.н.е. Пидна паднала во рацете на Касандар, Олимпија била убиена а Касандар потоа се оженил со Тесалоника. Во бракот со Касандар, Тесалоника родила три сина: Филип, Антипатар и Александар. Касандар на својата жена и оддал почит на тој начин што новата македонска престолнина ја нарекол по нејзиното име.
Така денешен Солун по тој повод го носи името на Тесалоника.
После смртта на Касандар, 297 п.н.е. а веднаш после него и Филип V, Тесалоника се обидела да ги убеди Антипатар и Александар да владеат заеднички. Но Антипатар не ја послушал, наместо тоа го протерал од Македонија својот брат Александар а Тесалоника ја убил.
Легенда за Тесалоника
Постои една легенда за Тесалоника која вели дека Александар Македонски од своите патувања низ Азија и донел еликсир на бесмртноста. Кога Тесалоника слушнала за смрта на својот полубрат, се фрлила во море, но не можела да се удави туку станала морска сирена која ги следела бродовите и се распрашувала дали нејзиниот брат е жив. Ако слушнела дека нејзиниот брат е мртов, се претворала во Горгона и ги јадела бродовите.
Сликозафатник
Сликозафатник (сензор или фотоматрица) — направа кај оптичките уреди која претвора оптичка слика во електричен сигнал. Наоѓа примена главно кај дигиталните фотоапарати и други уреди за светлосен запис. Сликозафатникот обично е уред со напојна врска (CCD) или активнопикселски сликозафатник во облик на комплементарен метал–оксид–полупроводник (CMOS). Сликозафатникот е вид на светлосетилник.
CCD наспроти CMOS
Денес највеќето дигитални фотоапарати користат сликозафатници од типовите CCD или CMOS. Обата типа ја вршат истата задача — доловување на светлината и нејзино претворање во електрични сигнали.
Уредот со напојна врска (CCD) е аналоген уред. Кога светлината ќе дојде до интегралното коло (чипот), таа станува мал електричен сигнал во секој сликозафатник. Овие полнења се претвораат во напон, еден по еден пиксел (точка), како што се вчитуваат од интегралното коло. Други кола во фотоапаратот ја претвораат напонот во дигитални информации.
CMOS интегралното коло е вид на активнопикселски сликозафатник направен со помош полупроводничкиот процес на CMOS. До секој сликозафатник има дополнителни кола кои ја претвораат светлосната енергија во напон. На интегралното коло може да има дополнителни кола за претворање на напонот во дигитални податоци.
Ниедна од овие технологии немаат јасна предност во квалитетот на сликата. Сликозафатникот од типот CMOS може да се имплементира со помалку делови, да користи помалку струја и/или да дава побрзо вчитување отколку сликозафатникот од типот CCD. CCD од друга страна, е посозреана технологија и во скоро секој поглед е еднаква на CMOS технологијата.
Папа Стефан I
Стефан I (лат. Stephanus I; ? - 2 август 257) — римски папа во периодот од 12 мај 254 до 2 август 257 година.
Сликозафатник
Оценување
При оценувањето на работата на еден сликозафатник може да се користат многу параметри, меѓу кои неговиот динамички опсег, неговиот сооднос на сигнал и шум, чувствителноста на мала светлина итн. Кај сликозафатниците од споредлив тип, соодносот на сигнал и шум и динамичкиот опсег се подобруваат со зголемување на неговите димензии.
Сликозафатници за боја
Постојат неколку главни вида на сликозафатници за боја, кои се разликуваат по начинот на одвојување на боите:
Наменски сликозафатници
Наменските сликозафатници се користат за најразлични примени како топлински испис, правење на повеќеспектарски снимки, гама камери, сетилни полиња за рендгенски зраци, и други високочувствителни полиња со примена во астрономијата.
Сообраќај во Казахстан
Казахстан е голема земја, чиј најголем дел се наоѓа во Средна Азија, а нејзиниот најзападен дел, преку реката Урал се наоѓа на крајниот исток на Европа. Може да се каже дека оваа држава и денес е клучната крстосница на Средна Азија. Но, поради суровата клима, ретката населеност и големата затвореност на Казахстан во минатото, многу од можностите за развој на сообраќајот не биле искористени. Со стабилизација на земјата во последниве години, започнал и брзиот општествен развој во сите полиња. Поради тоа развојот на сообраќајот е клучен приоритет во понатамошниот развој и обновата на земјата, а посебно поради големото пространство и огромните раздалечености во Казахстан.
Казахстан има развиен патен, железнички, воздушен и воден сообраќај. Повеќето сообраќајни јазли се во новиот и стариот главен град, Нур-Султан и Алмати.
Железнички сообраќај
Државното претпријатие за железници е Казахстан Темир Жоли (казахстански: Qazaqstan Temir Joly).
Според податоците од 2012 година вкупната должина на железничката мрежа во областа на јавниот сообраќај во Казахстан изнесувала 15.333 км (ширината на колосекот одговара на стандардот од бившиот СССР и е 1520 mm), од кои 4.000 км биле електрифицирани. Казахстанската национална железница Темир Жоли (КТЗ) соработува со францускиот производител на локомотиви Алстом за развој на железничката инфраструктура во Казахстан. Алстом има повеќе од 600 вработени, свое претставништво и две заеднички вложувања со KTZ. Во јули 2017 година, Алстом го отворил својот прв центар за поправка на локомотиви во Казахстан. Тоа е единствениот центар за поправка во Средна Азија и Кавказ. Денес железничката мрежа се обновува, и се предвидува нејзино проширување во иднина.
Поради положбата на поранешниот главен град Алмати на јужниот крај на државата, не постоела можност да се изгради голем железнички јазол, така што денес постојат повеќе помали јазли, во кои се пресекуваат долгите железнички линии, изградени за време на СССР. Од нив, најважни се (* - град во Република Казахстан):
Градската железница постои во поголемите градови во Казахстан. Метро системот е во изградба во Алмати (околу 8,56 км), а се планира и градење во Нур-Султан.
Железнички врски со соседните земји:
Патен сообраќај
Вкупната должина на патиштата во Казахстан, во 2006 година изнесувала околу 258.029 км, од кои 247.347 км се асфалтирани (но тука се вброени и лоши патишта од типот на макадам). Официјално, модерни автопатишта не постојат, па затоа магистралните патни линии се најважни во земјата. Нивната вкупна должина е околу 17.000 км. Патишта од понизок ранг се во многу лоша состојба и под пропишаните современи стандарди.
Воден сообраќај
Казахстан е континентална земја, оддалечна стотици километри од најблиските мориња. Но, таа има долго крајбрежје на најголемото меѓународно Касписко Езеро, преку кое таа со пловниот пат Волга - Каналот Волга-Дон - реката Дон (делот преку Русија) е поврзана со светските мориња. Најголемите касписки пристаништета во државата се Гурјев и Порт Шевченко. Овие можности сè уште не се искористени до крај и имаат големо значење во иднината. Водниот сообраќај е возможен и по големото Аралско езеро, но поради неговата изолираност сообраќај е слабо развиен, а и самото езеро е еколошки уништена зона.
Сообраќајот низ реките во Казахстан не е развиен, иако постојат услови за тоа. Должината на пловните реки е околу 3.900 км. Тоа се однесува на реките Сир Дарја и Иртиш. Недостатоците на речниот сообраќај долж реката Иртиш е што таа поминува низ слабо развиениот Сибир и во зимските периоди е заледена, додека реката Сир Дарја е изолирана од другите теченија и е доста плитка поради масовна употреба на нејзините води за наводнување. Најпознати пристаништа се Уст-Каменогорск, Павлодар и Семипалатинск и се наоѓат на реката Иртиш.
Гасовод и нафтовод
Гасоводи: 12,317 км (2010 година)
Нафтоводи: 11,201 км (2010 година)
Воздушен сообраќај
Бидејќи Казахстан е голема и ретко населена земја со голем број на изолирани и меѓусебе раздалечени градови, развојот на воздушниот сообраќај има поголем приоритет отколку во другите земји. Треба да се истакне постоењето на големиот космодрон Бајконур, кој се наоѓа во средишниот дел на Казахстан.
Во Казахстан постојат 150 официјално регистрирани аеродроми, според податоците од 2006 година. Од нив 67 се со цврста подлога, а 24 аеродроми се ставени на списокот на меѓународни аеродроми со ИАТА код (IATA Airport Code). Од нив најпознати се:
Најзначаен аеродром во земјата е аеродромот во Алмати, оддалечен 20 километри од градот, а по него значаен е аеродромот во Нур-Султан, новиот главен град на Казахстан. Најголемиот број на авиолинии се кон другите градови на бившиот СССР, а особено се важни линиите кон Москва.
Алек Гинис
Сер Алек Гинис (роден 2 април 1914 – починат 5 август 2000) бил англиски глумец. После неговата рана кариера во театар, тој се појавува во неколку комедии, од коишто најпрепознатливи се: „The Lady killers“ и „Kind Hearts and Coronets“ во кој глумел осум различни ликови. Тој е исто така познат по неговите шест соработки со Дејвид Лин: Херберт Покет во „Големи Очекувања“ (1946), Фагин во „Оливер Твист“ (1948), Николсон во Мостот на Реката К вај (1957, за која што освои Оскар за Најдобар Глумец), Принцот Фејсал во Лоренс од Арабија (1962), Општо Јевграв Живаго во Докторот Живаго (1965), и Професор Годбол во Премин во Индија (1984). Тој е исто така познат по неговата улога како Оби Ван Кеноби во оригиналната триолофија на Џорџ Лукас Стар Варс, од која што доби номинација за Оскар за најдобар спореден глумец.
Гинис бил еден од трите најголеми британски глумци, заедно со Лоренс Оливер и Џон Гилгуд, кои успешно направија преминот од „Шекспиријанскиот театар“ во нивната родна земја до „Холивудски блокбастери веднаш“ по Втората светска војна. Тој исто така е добитник на БАФТА Награда, Златен Глобус, и Тони Награди, како и на Награди на Академијата. Во 1959 година, тој добил титула витез од страна на Елизабет II за заслуги во уметност. Тој доби ѕвезда на Холивудската патека на славните во 1960 година, Оскар за животно дело во 1980 година, и награда БАФТА во 1989 година.
Рана кариера
Гинис прво работел на пишување реклами. За првпат работел во театар на својот 20-ти роденден, додека тој сè уште студирал драма, во претставата Клевета, која се прикажувала во стариот кралски театар, Хемерсмит, а потоа бил префрлен во Плејхаус театарот, каде што од статист добил кратка улога, поради која што му се зголемила платата на £1 неделно. Тој се појави за првпат во Театарот Албери во 1936 година на возраст од 22, играјќи ја улогата на Осрик во продукцијата на Хамлет. Исто така, во 1936 година, Гинис потпишал со Олд Вик, каде што му дале серија на класични улоги. Во 1939 година, тој го заменил Мајкл Редгрејв во улогата на Чарлстон во претставата Тандер Рок.
Во времето на неговата соработка со Олд Вик, работел со многу глумци и глумици кои станале негови пријатели и чести соработници во иднина, вклучувајќи Џон Гилгуд, Ралф Ричардсон, Пеги Ешкрофт, Ентони Ќуел, и Џек Хакинс.
Грб на Малезија
Грбот на на Малезија се состои од штит кој го придржуваат два тигри. Над штитот се наоѓа жолта полумесечина со четиринаесеткракна ѕвезда. Краковите на ѕведата претставуваат тринаесет малезијски територии (четиринаесеттата го претставува Сингапур, бивша територија на Малезија). Под штитот има трака на која што пишува „Единството е Сила“ напишана на малезијски јазик на две писма, романизипваното и јава писмото. Во горниот дел на штитот се наоѓаат пет крисови (вид на мечеви), под кои се наоѓаат симболите на Малезија и териториите.
Света вода „Св. Јован и Св. Харалампиј“ - Аргулица
'''Света вода „Св. Јован и Св. Харалампиј“''' — верски комплекс во близина на штипското село Аргулица, Македонија.
Местоположба
Објектот се наоѓа во непосредна близина на Аргуличкиот манастир „Вознесение Христово“, како и на црквата „Рождество на Пресвета Богородица“, до кои води еден ист земјен пат, кој се двои од локалниот асфалтен пат помеѓу селата Аргулица и Бурилчево.
Слатина (Истибања)
Слатина-Горица — населба и некропола од римско време во атарот на селото Истибања, Македонија. На 2 километри јужно од селото и на 1,5 километри северозападно од селото Јакимово, во една мала плодна колитна опкружена со ниски тераси се гледаат остатоци од објекти и населбинска керамика. На една од терасите, близу до нивата на А. Апостолов, во 1968 година, со поставувањето на каналот за наводнување, лев крак на брегалничкиот мелиоративен систем, биле откриени два гроба издлабени во карпа, со кремирани покојници и множество керамички прилози. Наодите се чуваат во Заводот и музеј во Штип.
Хосам Ашур
Хосам Ашур (роден на 9 март 1986 во Каиро) - египетски фудбалер, играч од средниот ред на Ал Ахли и на египетската репрезентација.
Романско-српска граница
Романско-српската граница е меѓународна граница меѓу Романија и Србија, воспоставена по формирањето на Обединетите кнежевства Молдавија и Влашка (подоцна преименувана во Романија) во 1859 година и поделбата на Банат по Договорот од Тријанон. Границата има должина од 546.4 километри од кои 256.8 километри се копнени (Банат) и 289.6 километри се флувијални (Долина Тимок – Влашка).
Двете земји имаат неколку гранични премини. Меѓу нив се оние на Врбица – Валчани, Голубац – Молдавија Ноуа, Кладово – Дробета-Турну Северин и неколку други. Многу од овие точки биле затворени во 2020 година како резултат на пандемијата COVID-19. Точката каде што границите на Унгарија, Романија и Србија се совпаѓаат е позната како „Триплекс Конфиниум“. Поточно, градовите кои се среќаваат се Кубехаза (Унгарија), Беба Вече (Романија) и Рабе (Србија). Секоја година во овој пункт се одржуваат културни настани.
Лолита (појаснување)
Лолита е роман на Владимир Набоков.
Лолита може исто така што се однесува и на:
Rolling in the Deep
„Rolling in the Deep“ е песна на англиската пејачка-текстописец Адел од нејзиниот втор студиски албум, 21. Песната е напишана од Адел и Паул Епворт, а продуцирана од Епворт и била опишана од Адел како „темен блуз-госпел диско тон“. Била издадена како водечки сингл на 29 ноември 2010 во Холандија. „Rolling in the Deep“ станал првиот број-еден сингл на Адел и топ пет сингл во неколку земји.
Личности
Извор:
Универзијада
Универзитетски игри или „Универзијада“ — повеќеспортски меѓународен натпревар кој се одржува за универзитетските спортисти од страна на Меѓународната универзитетска спортска федерација (МУСФ). Зборот „Универзијада“ е комбинација од зборовите „универзитет“ и „Олимпијада“. Денес наместо поимот Универзијда, често се употребуваат и поимите „Светски универзитетски игри“ и „Светски студентски игри“, иако полследниот може да има значење и на некои подуниверзитетски натпреварувања.
Светски студентски игри (пред првата Универзијада)
Меѓународно универзитетско натпреварување за првпат било одржано во 1923 година, а било организирано од Националната унија на студенти на Франција. Официјално, „Летни студентски светски пвенства“ биле одржани во 1924, а организирани од Меѓународната судентска конфедерација, а истите биле преименувани во „Светски студенстки игри во 1930. Од 1949 била организирана „Летна меѓународна универзитетска спортска седмица“, а од 1957 „Светски универзитетски игри“. Алтернативни првенства биле организирани во 1939 и од Меѓународната студентска унија од 1947 - 1962. Натпреварите во женска конкуренција за прфв пат биле одржани на игрите во 1930.
Светски студентски игри (Меѓународна студентска унија)
Првите официјални Светски студентски игри биле одржануи во 1924, а од Меѓународната универзитетска спортска фдерација (МУСФ) во 1949. Алтернативен настан бил организиран од Меѓународната студентска унија во периодот од 1947-1962.
Места на одржување на универзијадите
Во табелата се дадени годинити и местата нан одржување на Летните и Зимските универзијади.
Спортови
Спортови на Летните универзијади (кои беа во програмата на Летната универзијада - 2007)
Cantharellopsis
Cantharellopsis е бриофилен монотипичен род од кафеаво до белузлава боја во Hymenochaetales. Овошните тела на единечниот вид Cantharellopsis prescotii имаат форма меѓу Омфалина и лисичка ( Cantharellus ) поради нејзините чалести жабри слични на набори. Населува мов на варовнички почви во умерените региони на Европа. Филогенетски сродните агарици се во родот Contumyces, Gyroflexus, Loreleia, Rickenella и Blasiphalia, како и родовите stipitate - stereoid Muscinupta и Cotylidia и клавариоидниот род, Alloclavaria.
Етимологија
Cantharellopsis е именуван во врска со неговата нејасна сличност со родот Cantharellus и значи, како Cantharellus.
Источка Река
Источка Река — река се на источната падина на планината Исток, западно од градот Ресен. Водата е заградена и со водовод спроведена до селото Царев Двор. Се влева во Преспанското Езеро.
Приволшки федерален округ
Приволшкиот федерален округ (руски: Приволжский федеральный округ) е еден од осумте федерални окрузи на Русија. Се наоѓа во југозападниот дел на европска Русија. Населението брои 31.154.744 според пописот од 2002, а површината изнесува 1.038.000 км2. Григориј Рапота е полномошен претставник на претседателот од (назначен 12 мај 2008).
Составните делови (кои уживаат голема автономија) се обележани со ѕвездичка:
1262
1262 (Римски бројки) — година според општоприфатениот календар. Тоа била 1262 година од новата ера, 262. од вториот милениум, 62. од XIII век и трета од 1260-тите.
Други календари
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6770 и 6771 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 6012 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 5022 и 5023 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 2015.